Elena Petrošienė

Elena Petrošienė (g. 1967 m. sausio 3 d. Kretingoje) – agronomė, Lietuvos politinė bei visuomenės veikėja.

 Biografija 
1985 m. baigė Kretingos vidurinę mokyklą, 1990 m. – Lietuvos Žemės ūkio akademij1, įgijo mokslinės agronomės specialybę. 2000 m. baigė Tarptautinių santykių ir politikos mokslų institutą prie Vilniaus universiteto.

1990–1994 m. Lietuvos žemdirbystės instituto Vėžaičių filialo jaunesnioji mokslinė bendradarbė. 1995–1996 m. Kretingos rajono savivaldybės tarybos narė, Kretingos rajono savivaldybės mero pavaduotoja. 1996–2000 m. Seimo narė.

2001–2019 m. Nacionalinės mokėjimo agentūros prie Žemės ūkio ministerijos Projektų administravimo skyriaus vyriausioji specialistė, Aplinkos apsaugos programų skyriaus vyriausioji specialistė.https://www.lrs.lt/sip/portal.show?p_r=38249&p_k=1&p_a=498&p_asm_id=7239 Nuo 2019 m. Valstybinės augalininkystės tarnybos Klaipėdos regioninio skyriaus vyriausioji specialistė.http://www.vatzum.lt/uploads/documents/19_524.pdf 

Tėvynės Sąjungos (Lietuvos konservatorių) narė, 1995–2000 m. Kretingos skyriaus valdybos narė. Vyras Petras, sūnus Tomas.

 Šaltiniai 

Kategorija:Seimo nariai